पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में सख्ती बढ़ती जा रही है। पुलिस के अलावा नगर निगम की टीम भी इसके लिए अभियान चला रही है। वहीं पुलिस की ओर से जगह-जगह नाकेबंदी कर लॉकडाउन में बेवजह दुकान खोलने वाले और सड़कों पर बेवजह घूमने वालों को गिरफ्तार करना भी शुरू कर दिया है। इसलिए अब घर में ही रहें और निर्धारित समय अनुसार जायज कारण होने पर ही सड़कों पर निकलें।
गुरुवार को भी इसी तरह का अभियान चलाया गया। अशोका चौक पर ही ट्रैफिक पुलिस ने 9 चालान काटे हैं। ये वे लोग थे जो बेवजह सड़क पर घूमते मिले और इनके पास वाहन के पूरे दस्तावेज भी नहीं थे। वहीं अस्पताल के लिए मरीज को लेकर निकलने वालों और दवा लाने के लिए निकले लोगों को छोड़ भी दिया गया है, लेकिन जरूरी कागजात देखने के बाद।
इधर, उद्योगों को नहीं राहत, गाइडलाइन अस्पष्ट : रोहतक आईडीसी एसोसिएशन के अध्यक्ष एसके खटाैड़ का कहना है कि उनकी ओर से डीसी के साथ की गई बैठक में मुद्दा उठाया था कि नाइट कर्फ्यू को कोई फायदा नहीं है, इसे संपूर्ण लॉकडाउन में बदला जाना चाहिए।
हालांकि प्रदेश सरकार ने इसे लागू भी कर दिया, लेकिन उद्योगों को चलाने के लिए कोई स्पष्ट गाइडलाइन नहीं दी गई है। इंडस्ट्रियल एरिया या आईएमटी में उद्योग चलाने के लिए श्रमिकों के ठहरने की व्यवस्था संस्थान में ही करनी होगी, जाेकि नामुमकिन है। किसी भी उद्योग में विशेष तौर पर लघु उद्योगों में जगह उपलब्ध नहीं है। फिर 15 से 20 लेबर के रहने, खाने-पीने की व्यवस्था, शौचालय, सोशल डिस्टेंसिंग संभव नहीं है।
इससे अच्छा होगा कि बिना शर्त के संपूर्ण लॉकडाउन लगा दिया जाए। इसके लिए उद्योगों को 8 से 10 घंटे का समय संस्थान को व्यवस्थित रूप से बंद करने के लिए दिया जाना चाहिए। सभी को मिलकर इस समय बीमारी से उभरने का रास्ता खोजना चाहिए।
लॉकडाउन में खुली मिलीं ऑटो रिपेयर की पांच दुकानें सील, चार दुकान व मास्क के 60 चालान कर वसूला 44 हजार का जुर्माना
लॉकडाउन के नियमों की अनदेखी कर खुली मिलीं आटो रिपेयर और स्पेयर पार्ट्स की 5 दुकानें गुरुवार को सील कर दी गईं। साथ ही पुरानी अनाजमंडी व माल गोदाम रोड की 4 दुकानों व शहर के विभिन्न चौक-चौराहों व अन्य सार्वजनिक स्थानों पर मास्क के 60 चालान कर नगर निगम ने 44 हजार रुपए जुर्माना वसूला गया। सुबह साढ़े 11 बजे निगम अनाज मंडी सुरेंद्र गोयल ने कर्मचारियों के साथ शहर में निरीक्षण अभियान शुरू किया।
माल गोदाम रोड और पुरानी अनाजमंडी में निर्धारित समय के बाद खुली मिली चार दुकानों का चालान कर 14 हजार रुपए का जुर्माना वसूल किया गया। इसके बाद अप्रोच रोड, झज्जर रोड, शांतमई चौक, गोहाना अड्डा चौक, छोटूराम चौक, अशोका चौक, डी पार्क, मेडिकल मोड़ आदि इलाकों में टीम ने भ्रमण किया।
हिसार रोड और पुराना बसस्टैंड के सामने पुल के नीचे खुली मिली 5 दुकानें सील की गई हैं। ये सभी दुकानें ऑटो रिपेयर व स्पेयर पार्ट्स की हैं। कर्मचारियों ने गुरुवार को दिल्ली रोड, मेडिकल मोड़, डीपार्क, अशोका चौक, सोनीपत स्टैंड, अंबेडकर चौक, भिवानी स्टैंड, गोहाना रोड समेत सार्वजनिक स्थलों पर बिना मास्क मिले 60 लोगों का चालान कर उनसे 30 हजार रुपए जुर्माना वसूल किया गया है।
कहीं दुकान खुली तो कोई सड़क पर घूमता मिला
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn